title: 2010/286/ЕС: Решение на Съвета от 19 януари 2010 година относно наличието на прекомерен дефицит в Италия

text:
               21.5.2010

               BG

               Официален вестник на Европейския съюз

               L 125/40

         РЕШЕНИЕ НА СЪВЕТА
   от 19 януари 2010 година
   относно наличието на прекомерен дефицит в Италия
   (2010/286/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 126, параграф 6 във връзка с член 126, параграф 13 и член 136 от него,
   като взе предвид препоръката на Комисията,
   като взе предвид съображенията, представени от Италия,
   като има предвид, че:

               (1)

               Съгласно член 126, параграф 1 от Договора за функционирането на Европейския съюз държавите-членки трябва да избягват прекомерен бюджетен дефицит.

               (2)

               Пактът за стабилност и растеж се основава на целта за осигуряване на стабилни публични финанси като средство за засилване на предпоставките за ценова стабилност и висок и устойчив растеж, водещ до създаване на трудова заетост.

               (3)

               Процедурата при прекомерен дефицит (ППД) съгласно член 126 от Договора за функционирането на Европейския съюз, уточнена в Регламент (ЕО) № 1467/97 на Съвета от 7 юли 1997 г. за определяне и изясняване на прилагането на процедурата при прекомерен дефицит (1) (който е част от Пакта за стабилност и растеж), предвижда вземането на решение за наличието на прекомерен дефицит. С Регламент (ЕО) № 1467/97 също така се установяват разпоредби за изпълнение на член 104 от Договора за създаване на Европейската общност, който стана член 126 от Договора за функционирането на Европейския съюз. Протоколът относно процедурата при прекомерен дефицит, приложен към Договора за функционирането на Европейския съюз, определя допълнителни разпоредби, свързани с прилагането на ППД. С Регламент (ЕО) № 479/2009 на Съвета (2) се установяват подробни правила и определения за прилагането на разпоредбите от посочения протокол.

               (4)

               Реформата на Пакта за стабилност и растеж от 2005 г. имаше за цел да засили неговата ефективност и да заздрави икономическата му основа, както и да запази устойчивостта на публичните финанси в дългосрочен план. По-специално тя целеше да гарантира, че икономическият и бюджетният контекст са взети предвид изцяло на всеки етап от ППД. По този начин Пактът за стабилност и растеж осигурява рамката за подкрепа на държавните политики за бързо възстановяване на стабилното състояние на бюджета, като се отчита икономическата ситуация.

               (5)

               В член 104, параграф 5 от Договора за създаване на Европейската общност, който стана член 126, параграф 5 от Договора за функционирането на Европейския съюз, се изисква Комисията да изпрати становище до Съвета, ако тя счита, че в дадена държава-членка съществува или може да възникне прекомерен дефицит. Като взе предвид доклада си в съответствие с член 104, параграф 3 от Договора за създаване на Европейската общност, който стана член 126, параграф 3 от Договора за функционирането на Европейския съюз, и становището на Икономическия и финансов комитет в съответствие с член 104, параграф 4 от Договора за създаване на Европейската общност, който стана член 126, параграф 4 от Договора за функционирането на Европейския съюз, Комисията заключи, че в Италия съществува прекомерен дефицит. Следователно на 11 ноември 2009 г. Комисията изпрати становище до Съвета по отношение на Италия (3).

               (6)

               В член 126, параграф 6 от Договора за функционирането на Европейския съюз се предвижда, че Съветът следва да разгледа всички съображения, които заинтересованата държава-членка може да желае да представи, преди да реши след цялостна оценка дали съществува прекомерен дефицит. В случая с Италия цялостната оценка води до заключенията, посочени в настоящото решение.

               (7)

               Според данните, предоставени от италианските власти през октомври 2009 г., дефицитът по консолидирания държавен бюджет на Италия се очаква да достигне 5,3 % от БВП през 2009 г., надвишавайки по този начин значително референтната стойност от 3 % от БВП. Планираното превишение на референтната стойност може да се определи като извънредно по смисъла на Договора и на Пакта за стабилност и растеж. По-специално то е вследствие на силен спад в икономиката по смисъла на Договора и на Пакта за стабилност и растеж. Според прогнозата на службите на Комисията от есента на 2009 г. реалният БВП в Италия ще се свие с 4,7 % през 2009 г., след отбелязания спад с 1 % през 2008 г. През 2010 г. се очаква умерено възстановяване, което ще се засили през 2011 г. Освен това планираното превишение на референтната стойност не може да бъде считано за временно, тъй като се очаква дефицитът да продължи да нараства през 2010 г., а през 2011 г. да отбележи лек спад, при условие че политиката остане непроменена. Не се очаква дискреционните мерки, предприети с последователните пакети за възстановяване в отговор на кризата и в съответствие с Европейския план за икономическо възстановяване (ЕПИВ) (които имат за цел да подкрепят лицата с ниски доходи и ключови промишлени сектори), да повлияят силно на салдото на държавния бюджет, тъй като според италианските власти те са изцяло финансирани предимно чрез преразпределяне на наличните средства. Залегналият в Договора критерий за дефицита не е изпълнен.

               (8)

               Според данните, предоставени от италианските власти през октомври 2009 г., от периода преди началото на третия етап от Икономическия и паричен съюз до момента консолидираният брутен държавен дълг е далеч над референтната стойност от 60 % от БВП, като през 2009 г. се очаква той да възлиза на 115,1 % от БВП. В прогнозата на службите на Комисията от есента на 2009 г. се предвижда съотношението на дълга да нарасне допълнително до 117,8 % през 2011 г. Съотношението на дълга не може да се счита за намаляващо в достатъчна степен и приближаващо се със задоволителни темпове до референтната стойност по смисъла на Договора и на Пакта за стабилност и растеж. Заложеният в Договора критерий за дълга не е изпълнен.

               (9)

               Съгласно член 2, параграф 4 от Регламент (ЕО) № 1467/97 на Съвета „значимите фактори“ могат да бъдат взети предвид при етапите, водещи до вземане на решение на Съвета за наличието на прекомерен дефицит в съответствие с член 126, параграф 6 от Договора за функционирането на Европейския съюз, само ако е изпълнено двойното условие — дефицитът да бъде близо до референтната стойност и превишението над референтната стойност да е временно. В случая с Италия двойното условие не е изпълнено. Следователно значимите фактори не са взети предвид при етапите, водещи до настоящото решение,

         ПРИЕ НАСТОЯЩОТО РЕШЕНИЕ:
   Член 1
   От цялостната оценка следва, че в Италия съществува прекомерен дефицит.
   Член 2
   Адресат на настоящото решение е Италианската република.

      Съставено в Брюксел на 19 януари 2010 година.

            За Съвета

            Председател

         E. SALGADO

      (1)  ОВ L 209, 2.8.1997 г., стр. 6.

      (2)  ОВ L 145, 10.6.2009 г., стр. 1.

      (3)  Всички документи, свързани с ППД за Италия, могат да бъдат намерени на следния уебсайт: http://ec.europa.eu/economy_finance/netstartsearch/pdfsearch/pdf.cfm?mode = _m2


title: 2009/59/ЕО: Решение на Европейската централна банка от 31 декември 2008 година относно внасянето на капитал, прехвърлянето на чуждестранни резервни активи и вноскатa за резервите и провизиите на Европейската централна банка от страна на Národná banka Slovenska (ЕЦБ/2008/33)

text:
               24.1.2009

               BG

               Официален вестник на Европейския съюз

               L 21/83

      РЕШЕНИЕ НА ЕВРОПЕЙСКАТА ЦЕНТРАЛНА БАНКА

   от 31 декември 2008 година
   относно внасянето на капитал, прехвърлянето на чуждестранни резервни активи и вноскатa за резервите и провизиите на Европейската централна банка от страна на Národná banka Slovenska
   (ЕЦБ/2008/33)
   (2009/59/ЕО)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Устава на Европейската система на централните банки и на Европейската централна банка (наричан по-долу „Устава на ЕСЦБ“), и по-специално членове 30.1, 30.3, 49.1 и 49.2 от него,
   като има предвид, че:

               (1)

               Съгласно член 1 от Решение 2008/608/ЕО на Съвета от 8 юли 2008 г. в съответствие с член 122, параграф 2 от Договора относно приемането от страна на Словакия на единната валута на 1 януари 2009 г. (1) Словакия изпълнява необходимите условия за приемане на еврото и дерогацията в нейна полза по член 4 от Акта за присъединяване от 2003 г. (2) се отменя, считано от 1 януари 2009 г.

               (2)

               Съгласно член 49.1 от Устава на ЕСЦБ, националната централна банка (НЦБ) на държава-членка, чиято дерогация е била отменена, следва да внесе записания от нея дял от капитала на Европейската централна банка (ЕЦБ) по същия начин, както и НЦБ на другите участващи държави-членки. НЦБ на понастоящем участващите държави-членки са внесли изцяло своите вноски в записания капитал на ЕЦБ (3). Теглото на Národná banka Slovenska в капиталовия алгоритъм на ЕЦБ е 0,6934 %, съгласно член 2 от Решение ЕЦБ/2008/23 от 12 декември 2008 г. относно процентното участие на националните централни банки в алгоритъма за записване на капитала на Европейската централна банка (4). Národná banka Slovenska вече е внесла своя дял в капитала на ЕЦБ, съгласно член 1 от Решение ЕЦБ/2006/26 от 18 декември 2006 г. относно мерките, необходими за внасяне на капитала на Европейската централна банка от неучастващите национални централни банки (5). Поради това сумата, която остава да се плати е 37 216 406,81 EUR, която се получава от умножаването на записания капитал на ЕЦБ (5 760 652 402,58 EUR) по теглото на Národná banka Slovenska в капиталовия алгоритъм (0,6934 %), като се приспадне вече внесената част от дела ѝ в записания капитал на ЕЦБ.

               (3)

               В член 49.1, във връзка с член 30.1, от Устава на ЕСЦБ се урежда задължението на НЦБ на държавата-членка, чиято дерогация е била отменена, да прехвърли на ЕЦБ чуждестранни резервни активи. Съгласно член 49.1 от Устава на ЕСЦБ, подлежащата на превод сума се определя, като се умножи стойността в евро според приложимите към момента обменни курсове на чуждестранните резервни активи, които вече са били прехвърлени в съответствие с член 30.1 от Устава на ЕСЦБ, по съотношението между броя на дяловете, записани от съответната НЦБ, и броя на дяловете, които вече са били внесени от НЦБ на другите участващи държави-членки. При определянето на „чуждестранни резервни активи, които вече са били прехвърлени на ЕЦБ в съответствие с член 30.1“ се вземат предвид предишните корекции на алгоритъма за записване на капитала на ЕЦБ (6) съгласно член 29.3 от Устава на ЕСЦБ и разширяванията на алгоритъма за записване на капитала на ЕЦБ съгласно член 49.3 от Устава на ЕСЦБ (7). В резултат на това, съгласно Решение ЕЦБ/2008/27 от 12 декември 2008 г. относно мерките, необходими за вноската в акумулираната стойност на собствения капитал на Европейската централна банка и за коригиране на вземанията на националните централни банки, съответстващи на прехвърлените чуждестранни резервни активи (8), равностойността в евро на вече прехвърлените на ЕЦБ чуждестранни резервни активи съгласно член 30.1 от Устава на ЕСЦБ е 44 154 040 257,26 EUR.

               (4)

               Подлежащите на прехвърляне от Národná banka Slovenska чуждестранни резервни активи следва да бъдат във или да бъдат деноминирани в щатски долари или в злато.

               (5)

               Съгласно член 30.3 от Устава на ЕСЦБ, ЕЦБ записва в полза на всяка НЦБ на участваща държава-членка вземане, равностойно на прехвърлените от нея на ЕЦБ чуждестранни резервни активи. По отношение на деноминацията и олихвяването на вземанията на Národná banka Slovenska следва да се прилагат разпоредбите относно деноминацията и олихвяването на вземанията, които вече са били записани от ЕЦБ в полза на понастоящем участващите държави-членки (9).

               (6)

               Съгласно член 49.2 от Устава на ЕСЦБ, НЦБ на държава-членка, чиято дерогация е била отменена, внася средства за резервите на ЕЦБ, за провизиите, еквивалентни на резерви, както и за сумата към резервите и провизиите, в съответствие с баланса на отчета за приходите и разходите към 31 декември на годината, предхождаща отмяната на дерогацията. Размерът на вноската се определя в съответствие с член 49.2 от Устава на ЕСЦБ.

               (7)

               По аналогия на член 3.5 от Процедурния правилник на Европейската централна банка (10) управителят на Národná banka Slovenska имаше възможност да направи забележки относно настоящото решение преди неговото приемане,

         РЕШИ:
   Член 1
   Определения
   За целите на настоящото решение:

               —

               „участваща държава-членка“ означава държава-членка, приела еврото,

               —

               „чуждестранни резервни активи“ означава ценни книжа, злато или парични наличности,

               —

               „злато“ означава тройунции чисто злато във формата на кюлчета с валиден лондонски стандарт, както е определен от London Bullion Market Association,

               —

               „Евросистема“ означава ЕЦБ и НЦБ на участващите държави-членки,

               —

               „ценни книжа“ означава всякаква ценна книга или финансов инструмент, както е определено от ЕЦБ,

               —

               „парични наличности“ означава законната валута на Съединените американски щати (щатски долари).

         Член 2
   Внасяне на капитал
   1.   С действие от 1 януари 2009 г. Národná banka Slovenska изплаща оставащата част от дела си в записания капитал на ЕЦБ, която възлиза на 37 216 406,81 EUR.
   2.   На 2 януари 2009 г. Národná banka Slovenska плаща на ЕЦБ сумата, определена в параграф 1, посредством отделен превод чрез Трансевропейската автоматизирана система за брутен сетълмент на експресни преводи в реално време (TARGET2).
   3.   На 2 януари 2009 г. Národná banka Slovenska плаща на ЕЦБ, посредством отделен превод чрез TARGET2, начислената лихва на 1 януари 2009 г. за сумата, дължима на ЕЦБ по параграф 2.
   4.   Всяка лихва, начислена по параграф 3, се изчислява на дневна база, като се използва лихвената конвенция „реален брой изминали дни върху 360“ по лихвен процент, равен на пределния лихвен процент, използван от Евросистемата в последната ѝ основна рефинансираща операция.
   Член 3
   Прехвърляне на чуждестранни резервни активи
   1.   В съответствие с настоящия член и свързаната с него уредба, Národná banka Slovenska прехвърля на ЕЦБ с действие от 1 януари 2009 г. деноминирани в щатски долари и злато чуждестранни резервни активи на стойност 443 086 155,98 EUR, както следва:

               Щатски долари и ценни книжа в щатски долари — равностойност в евро

               Злато — равностойност в евро

               Обща сума — равностойност в евро

               376 623 232,58

               66 462 923,40

               443 086 155,98

         2.   Равностойността в евро на чуждестранните резервни активи, подлежащи на прехвърляне от Národná banka Slovenska, съгласно параграф 1, се изчислява въз основа на обмените курсове между еврото и щатския долар, установени в резултат на 24-часовата писмена консултативна процедура на 31 декември 2008 г. между Евросистемата и Národná banka Slovenska, и, по отношение на златото, въз основа на цената в щатски долари на тройунция чисто злато, установена по фиксинга на златото в Лондон в 10:30 ч. лондонско време на 31 декември 2008 г.
   3.   ЕЦБ потвърждава пред Národná banka Slovenska във възможно най-кратък срок сумите, изчислени в съответствие с параграф 2.
   4.   Národná banka Slovenska прехвърля на ЕЦБ портфейл от ценни книжа, деноминирани в щатски долари, и парични наличности, чийто относителен коефициент за стойност под риск (Value at Risk (VaR) спрямо тактическия бенчмарк на ЕЦБ по време на прехвърлянето не надвишава ограничението, приложимо за оборотните портфейли спрямо тактическия бенчмарк, както е определен от ЕЦБ. Портфейлът от ценни книжа, деноминирани в щатски долари, и паричните наличности отговарят на кредитните ограничения, определени от ЕЦБ.
   5.   Прехвърлянето на парични наличности се осъществява по сметки, определени от ЕЦБ. Датата на сетълмента за паричните наличности, подлежащи на прехвърляне на ЕЦБ, е 2 януари 2009 г. Národná banka Slovenska дава инструкции за осъществяването на прехвърлянето на ЕЦБ.
   6.   Стойността на златото, което Národná banka Slovenska прехвърля на ЕЦБ в съответствие с параграф 1, е възможно най-близо до, но не повече от 66 462 923,40 EUR.
   7.   Národná banka Slovenska прехвърля златото, посочено в параграф 1, в неинвестирана форма, по сметки и на места, определени от ЕЦБ. Датата на сетълмента за златото, подлежащо на прехвърляне на ЕЦБ, е 5 януари 2009 г. Národná banka Slovenska дава инструкции за осъществяването на прехвърлянето на ЕЦБ.
   8.   Ако Národná banka Slovenska прехвърли злато на ЕЦБ с по-ниска стойност от определената в параграф 1, то на 5 януари 2009 г. тя прехвърля парични наличности в щатски долари, равностойни на недостига, по сметка на ЕЦБ, определена от ЕЦБ. Тези парични наличности в щатски долари не представляват част от чуждестранните резервни активи, деноминирани в щатски долари, които Národná banka Slovenska прехвърля на ЕЦБ в съответствие с параграф 1.
   9.   Národná banka Slovenska прехвърля на ЕЦБ ценни книжа по сметки, определени от ЕЦБ. Датата на сетълмента за ценните книжа, подлежащи на прехвърляне на ЕЦБ е 2 януари 2009 г. Národná banka Slovenska дава инструкции за прехвърлянето на собствеността върху ценните книжа на ЕЦБ на датата на сетълмента. Стойността на всички ценни книжа се изчислява въз основа на цени, посочени от ЕЦБ.
   10.   Равностойността в евро на общата стойност на всички ценни книжа, прехвърлени на ЕЦБ, и на паричните наличности е равна на сумата, посочена в параграф 1.
   11.   При разлика между посочената в параграф 1 равностойност в евро на общата сума и посочените в член 4, параграф 1 суми, разликата се плаща в съответствие със Споразумението между Европейската централна банка и Národná banka Slovenska от 31 декември 2008 г. относно вземането, записано от Европейската централна банка в полза на Národná banka Slovenska по член 30.3 от Устава на Европейската система на централните банки и на Европейската централна банка (11).
   Член 4
   Деноминация, олихвяване и падеж на вземанията, равностойни на вноските
   1.   При условията на член 3 относно датите на сетълмента на прехвърлянията на чуждестранни резервни активи, ЕЦБ записва в полза на Národná banka Slovenska, с действие от 1 януари 2009 г., вземане, деноминирано в евро, равностойно на общата сума на вноската на Národná banka Slovenska в чуждестранни резервни активи. Вземането съответства на 399 443 637,59 EUR.
   2.   Върху записаното от ЕЦБ в полза на Národná banka Slovenska вземане се дължи лихва от датата на сетълмента. Начислената лихва се изчислява на дневна база, като се използва лихвената конвенция „реален брой изминали дни върху 360“, по лихвен процент равен на 85 % от пределния лихвен процент, използван от Евросистемата в последната ѝ основна рефинансираща операция.
   3.   Вземането се олихвява в края на всяка финансова година. ЕЦБ уведомява Národná banka Slovenska за натрупаната сума всяко тримесечие.
   4.   Вземането е невъзстановяемо.
   Член 5
   Вноска за резервите и провизиите на ЕЦБ
   1.   С действие от 1 януари 2009 г. и в съответствие с член 3, параграфи 5 и 6, Národná banka Slovenska внася средства за резервите на ЕЦБ, за провизиите, еквивалентни на резерви, както и за сумата към резервите и провизиите, в съответствие с баланса на отчета за приходите и разходите към 31 декември 2008 г.
   2.   Подлежащите на внасяне от Národná banka Slovenska суми се определят в съответствие с член 49.2 от Устава на ЕСЦБ. Разпоредбите на член 49.2 относно „броя на дяловете, записани от съответната централна банка“ и „броя на дяловете, които вече са били внесени от останалите централни банки“ се прилагат по отношение на теглата в капиталовия алгоритъм на ЕЦБ съответно на Národná banka Slovenska и НЦБ на понастоящем участващите държави-членки, съгласно Решение ЕЦБ/2008/23.
   3.   За целите на параграф 1, „резервите на ЕЦБ“ и „провизиите, еквивалентни на резерви“ включват общия резервен фонд на ЕЦБ, салдата по сметки за преоценки и провизиите за валутен риск, лихвен риск, риск от промяна в пазарните цени и риск от промяна в цената на златото.
   4.   Най-късно на първия работен ден след като Управителният съвет одобри годишния отчет на ЕЦБ за 2008 г., ЕЦБ изчислява и потвърждава пред Národná banka Slovenska вноската, която Národná banka Slovenska внася по параграф 1.
   5.   На втория работен ден след като Управителният съвет одобри годишния отчет на ЕЦБ за 2008 г., Národná banka Slovenska плаща на ЕЦБ, чрез TARGET2:

               а)

               сумата, дължима на ЕЦБ по параграф 4; и

               б)

               начислената от 1 януари 2009 г. до датата на плащането лихва върху сумата, която се дължи на ЕЦБ по параграф 4.

         6.   Всяка лихва, начислена по параграф 5, буква б), се изчислява на дневна база, като се използва лихвената конвенция „реален брой изминали дни върху 360“ по лихвен процент, равен на пределния лихвен процент, използван от Евросистемата в последната ѝ основна рефинансираща операция.
   Член 6
   Компетенции
   1.   Доколкото е необходимо, Изпълнителният съвет на ЕЦБ дава указания на Národná banka Slovenska с цел допълнително конкретизиране и въвеждане в действие на разпоредбите от настоящото решение и установяване на подходящи средства за разрешаване на всеки проблем, който може да възникне.
   2.   Всяко указание, издадено от Изпълнителния съвет по параграф 1, се съобщава незабавно на Управителния съвет и Изпълнителният съвет спазва решенията на Управителния съвет по него.
   Член 7
   Заключителна разпоредба
   Настоящото решение влиза в сила на 1 януари 2009 г.

      Съставено във Франкфурт на Майн на 31 декември 2008 година.

            Председател на ЕЦБ

         Jean-Claude TRICHET

      (1)  ОВ L 195, 24.7.2008 г., стр. 24.

      (2)  Акт относно условията за присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република и промените в Учредителните договори на Европейския съюз (ОВ L 236, 23.9.2003 г., стр. 33).

      (3)  Решение ЕЦБ/2006/22 от 15 декември 2006 г. за определяне на мерките, необходими за внасянето на капитала на Европейската централна банка от участващите национални централни банки (ОВ L 24, 31.1.2007 г., стр. 3).

      (4)  Вж. страница 66 от настоящия брой на Официален вестник.

      (5)  ОВ L 24, 31.1.2007 г., стр. 15.

      (6)  Решение ЕЦБ/2003/17 от 18 декември 2003 г. относно процентното участие на националните централни банки в алгоритъма за записване на капитала на Европейската централна банка (ОВ L 9, 15.1.2004 г., стр. 27) и Решение ЕЦБ/2008/23.

      (7)  Решение ЕЦБ/2004/5 от 22 април 2004 г. относно процентното участие на националните централни банки в алгоритъма за записване на капитала на Европейската централна банка (ОВ L 205, 9.6.2004 г., стр. 5) и Решение ЕЦБ/2006/21 от 15 декември 2006 г. относно процентното участие на националните централни банки в алгоритъма за записване на капитала на Европейската централна банка (ОВ L 24, 31.1.2007 г., стр. 1).

      (8)  Вж. страница 77 от настоящия брой на Официален вестник.

      (9)  Съгласно Насоки ЕЦБ/2000/15 от 3 ноември 1998 г., изменени с Насоки от 16 ноември 2000 г. относно състава, оценката и условията за първоначалното прехвърляне на чуждестранни резервни активи, както и деноминирането и олихвяването на съответни вземания (ОВ L 336, 30.12.2000 г., стр. 114).

      (10)  Приет с Решение ЕЦБ/2004/2 от 19 февруари 2004 г. за приемане на Процедурния правилник на Европейската централна банка (ОВ L 80, 18.3.2004 г., стр. 33).

      (11)  ОВ C 18, 24.1.2009 г., стр. 3.


title: Решение на председателя на европейската комисия от 10 януари 2011 година относно назначаването на членовете на Европейската група за етика в науката и новите технологии за четвъртия ѝ мандат

text:
               15.1.2011

               BG

               Официален вестник на Европейския съюз

               C 12/9

         РЕШЕНИЕ НА ПРЕДСЕДАТЕЛЯ НА ЕВРОПЕЙСКАТА КОМИСИЯ
   от 10 януари 2011 година
   относно назначаването на членовете на Европейската група за етика в науката и новите технологии за четвъртия ѝ мандат
   2011/C 12/04
   ПРЕДСЕДАТЕЛЯТ НА ЕВРОПЕЙСКАТА КОМИСИЯ,
   като взе предвид Решение на Комисията от 16 декември 1997 г. (SEC(97) 2404) за създаване на Европейската група за етика в науката и новите технологии и за упълномощаване на председателя на Европейската комисия да назначава нейните членове,
   като взе предвид Решение на Комисията от 26 март 2001 г. (C(2001) 691) за изменение на мандата на Европейската група за етика в науката и новите технологии,
   като взе предвид Решение на Комисията от 11 май 2005 г. (2005/383/ЕО) за подновяване на мандата на Европейската група за етика в науката и новите технологии, удължен с Решение на Комисията 2009/757/ЕО (1),
   като взе предвид Решение 2010/1/ЕС на Комисията от 23 декември 2009 г. (2) за подновяване на мандата на Европейската група за етика в науката и новите технологии,
   като има предвид, че:

               (1)

               Европейската група за етика в науката и новите технологии е независим и мултидисциплинарен консултативен орган на Европейската комисия, съставен от най-много 15 членове.

               (2)

               След обявяването на покана за изразяване на интерес (3) бяха получени 152 кандидатури. Четиринадесет от предишните членове на ЕГЕ отговарят на условията за преизбиране (4) и дванадесет от тях заявиха желание да участват в подбора.

               (3)

               Необходимо е да се осигури наличието на подходящ набор от професионални умения и опит сред членовете на ЕГЕ.

               (4)

               Членовете се назначават ad personam въз основа на техните лични качества и компетентност,

         ПРИЕ НАСТОЯЩОТО РЕШЕНИЕ:
   Член 1
   Мандатът на следните членове на ЕГЕ се подновява за период от пет години:

               1.

               Emmanuel Agius

               2.

               Inez de Beaufort

               3.

               Hille Haker

               4.

               Julian Kinderlerer

               5.

               Linda Nielsen

               6.

               Paula Martinho da Silva

               7.

               Pere Puigdoménech Rosell

               8.

               Günter Virt

         Член 2
   Следните лица се назначават като членове на ЕГЕ за период от пет години:

               1.

               Peter Dabrock

               2.

               Andrzej Górski

               3.

               Ritva Tuulikki Halila

               4.

               Herman Nys

               5.

               Siobhán Marie O'Sullivan

               6.

               Laura Palazzani

               7.

               Marie-Jo Thiel

         Член 3
   Настоящото решение се публикува в Официален вестник на Европейския съюз.

      Съставено в Брюксел на 10 януари 2011 година.

            За Комисията

            Председател

         José Manuel BARROSO

      (1)  ОВ L 270, 15.10.2009 г., стр. 18.

      (2)  ОВ L 1, 5.1.2010 г., стр. 8.

      (3)  Вж. член 3, параграф 2, четвърта точка от Решение 2010/1/ЕС: „Определянето и подборът на членовете на ЕГЕ се прави въз основа на публична покана за изразяване на интерес.“.

      (4)  Вж. член 3, параграф 2, трета точка от Решение 2010/1/ЕС: „Всеки от членовете на ЕГЕ се избира за срок от пет години. Изборът му може да се поднови за най-много два следващи мандата.“.


               27.7.2016

               BG

               Официален вестник на Европейския съюз

               C 274/47

         P8_TA(2014)0034
   Избор на Комисията
   Решение на Европейския парламент от 22 октомври 2014 г. за избор на Комисията (2014/2164(INS))
   (2016/C 274/10)

      Европейският парламент,

               —

               като взе предвид член 17, параграф 7, втора и трета алинея от Договора за Европейския съюз,

               —

               като взе предвид член 106а от Договора за създаване на Европейската общност за атомна енергия,

               —

               като взе предвид Решение 2014/414/ЕС на Европейския съвет от 27 юни 2014 г. (1), с което Жан-Клод Юнкер се предлага за кандидат за председател на Комисията,

               —

               като взе предвид изявлението и представянето на политическите му насоки, направени от Жан-Клод Юнкер по време на пленарно заседание на 15 юли 2014 г.,

               —

               като взе предвид своето решение от 15 юли 2014 г. (2), с което избира Жан-Клод Юнкер за председател на Комисията,

               —

               като взе предвид Решение 2014/639/ЕС (3) на Европейския съвет oт 30 август 2014 г., взето със съгласието на избрания председател на Комисията, с което се назначава върховният представител на Съюза по въпросите на външните работи и политиката на сигурност,

               —

               като взе предвид Решение 2014/716/ЕС, Евратом на Съвета от 15 октомври 2014 г., взето по общо съгласие с избрания председател на Комисията, с което се приема списъкът на другите лица, които Съветът предлага за членове на Комисията и с което се отменя и заменя Решение 2014/648/ЕС, Евратом (4),

               —

               като взе предвид изслушванията на кандидатите за членове на Комисията от компетентните парламентарни комисии, проведени от 29 септември до 20 октомври 2014 г., и на среща на Председателския съвет, отворена към всички членове, и оценките на кандидатите, изготвени от комисиите вследствие на изслушванията,

               —

               като взе предвид разглеждането, извършено на среща на Съвета на председателите на комисии на 21 октомври 2014 г. и на среща на Председателския съвет на 21 октомври 2014 г.,

               —

               като взе предвид изявлението, направено от избрания председател на Комисията на пленарното заседание на 22 октомври 2014 г.,

               —

               като взе предвид член 118 и приложение XVI към своя правилник,

               1.

               Дава одобрението си за назначаването на Председателя на Комисията, на Заместник-председателя по външните отношения (Върховен представител на Съюза по въпросите на външните работи и политиката на сигурност) и на останалите членове на Комисията като цяло, за мандат със срок до 31 октомври 2019 г.;

               2.

               Възлага на своя председател да предаде настоящото решение на Европейския съвет и на Съвета на министрите и на избрания председател на Комисията.

      (1)  ОВ L 192, 1.7.2014 г., стр. 52.

      (2)  Приети текстове, P8_TA(2014)0002.

      (3)  ОВ L 262, 2.9.2014 г., стр. 6.

      (4)  ОВ L 299, 17.10.2014 г., стр. 29


title: Решение (ЕС) 2015/1773 на Съвета от 1 октомври 2015 година относно позицията, която трябва да се заеме от името на Европейския съюз в рамките на Съвместния комитет на ЕИП относно изменението на приложение XXI (Статистика) към Споразумението за ЕИП (Статистика в областта на енергетиката)

text:
               3.10.2015

               BG

               Официален вестник на Европейския съюз

               L 258/7

         РЕШЕНИЕ (ЕС) 2015/1773 НА СЪВЕТА
   от 1 октомври 2015 година
   относно позицията, която трябва да се заеме от името на Европейския съюз в рамките на Съвместния комитет на ЕИП относно изменението на приложение XXI (Статистика) към Споразумението за ЕИП (Статистика в областта на енергетиката)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 338, параграф 1 във връзка с член 218, параграф 9 от него,
   като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
   като взе предвид предложението на Европейската комисия,
   като има предвид, че:

               (1)

               Споразумението за Европейското икономическо пространство (2) („Споразумението за ЕИП“) влезе в сила на 1 януари 1994 г.

               (2)

               В съответствие с член 98 от Споразумението за ЕИП Съвместният комитет на ЕИП може да реши да измени, inter alia, приложение XXI към Споразумението за ЕИП.

               (3)

               Регламент (ЕС) № 431/2014 на Комисията (3) трябва да бъде включен в Споразумението за ЕИП.

               (4)

               Поради това приложение XXI към Споразумението за ЕИП следва да бъде съответно изменено.

               (5)

               Поради това позицията на Съюза в рамките на Съвместния комитет на ЕИП следва да се основава на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която трябва да се заеме от името на Съюза в рамките на Съвместния комитет на ЕИП относно предложеното изменение на приложение XXI (Статистика) към Споразумението за ЕИП, се основава на проекта на решение на Съвместния комитет на ЕИП, приложен към настоящото решение.
   Член 2
   Настоящото решение влиза в сила в деня на приемането му.

      Съставено в Люксембург на 1 октомври 2015 година.

            За Съвета

            Председател

         E. SCHNEIDER

      (1)  ОВ L 305, 30.11.1994 г., стр. 6.

      (2)  ОВ L 1, 3.1.1994 г., стр. 3.

      (3)  Регламент (ЕС) № 431/2014 на Комисията от 24 април 2014 г. за изменение на Регламент (ЕО) № 1099/2008 на Европейския парламент и на Съвета относно статистиката за енергийния сектор, по отношение на изготвянето на годишната статистика за енергийното потребление в домакинствата (ОВ L 131, 1.5.2014 г., стр. 1).

      ПРОЕКТ НА
      РЕШЕНИЕ НА СЪВМЕСТНИЯ КОМИТЕТ НА ЕИП № …/2015
      от …
      за изменение на приложение XXI (Статистика) към Споразумението за ЕИП
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
      като има предвид, че:

                  (1)

                  Регламент (ЕС) № 431/2014 на Комисията от 24 април 2014 г. за изменение на Регламент (ЕО) № 1099/2008 на Европейския парламент и на Съвета относно статистиката за енергийния сектор, по отношение на изготвянето на годишната статистика за енергийното потребление в домакинствата (1) трябва да бъде включен в Споразумението за ЕИП.

                  (2)

                  Поради това приложение XXI към Споразумението за ЕИП следва да бъде съответно изменено,

            ПРИЕ НАСТОЯЩОТО РЕШЕНИЕ:
      Член 1
      Текстът на точка 26а (Регламент (ЕО) № 1099/2008 на Европейския парламент и на Съвета) от приложение XXI се заменя със следното:
      „32008 R 1099: Регламент (ЕО) № 1099/2008 на Европейския парламент и на Съвета от 22 октомври 2008 г. относно статистиката за енергийния сектор (ОВ L 304, 14.11.2008 г., стр. 1), изменен с:

                  —

                     32013 R 0147: Регламент (ЕС) № 147/2013 на Комисията от 13 февруари 2013 г. (ОВ L 50, 22.2.2013 г., стр. 1),

                  —

                     32014 R 0431: Регламент (ЕС) № 431/2014 на Комисията от 24 април 2014 г. (ОВ L 131, 1.5.2014 г., стр. 1).

            За целите на настоящото споразумение разпоредбите на регламента се тълкуват със следните адаптации:

                  а)

                  Лихтенщайн е освободен от събирането на данни съгласно изискванията в настоящия регламент, с изключение на данни, отнасящи се до вноса и износа на различните енергийни продукти и производството на електроенергия, за годишната енергийна статистика (приложение Б).

                  б)

                  Исландия е освободена от докладване на агрегираните показатели, посочени в приложение Б, свързани с потреблението на енергия в подробна разбивка по вид крайна употреба (отопление, охлаждане, топла вода, готвене, осветление и електроуреди, други) на жилищния сектор, както е определено в раздел 2.3 от приложение А.“

            Член 2
      Текстовете на Регламент (ЕС) № 431/2014 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
      Член 3
      Настоящото решение влиза в сила на … г., при условие че са внесени всички нотификации, предвидени в член 103, параграф 1 от Споразумението за ЕИП (2).
      Член 4
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.

         Съставено в Брюксел на

               За Съвместния комитет на ЕИП

               Председател

               Секретари

               на Съвместния комитет на ЕИП

         (1)  ОВ L 131, 1.5.2014 г., стр. 1.

         (2)  [Без отбелязани конституционни изисквания.] [С отбелязани конституционни изисквания.]


title: Решение (ЕС) 2017/312 на Съвета от 17 февруари 2017 година за назначаване на двама членове и двама заместник-членове, предложени от Словашката република, в Комитета на регионите

text:
               23.2.2017

               BG

               Официален вестник на Европейския съюз

               L 45/12

         РЕШЕНИЕ (ЕС) 2017/312 НА СЪВЕТА
   от 17 февруари 2017 година
   за назначаване на двама членове и двама заместник-членове, предложени от Словашката република, в Комитета на регионите
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Словакия,
   като имат предвид, че:

               (1)

               На 26 януари 2015 г., 5 февруари 2015 г. и 23 юни 2015 г. Съветът прие решения (ЕС) 2015/116 (1), (ЕС) 2015/190 (2) и (ЕС) 2015/994 (3) за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г.

               (2)

               След изтичането на мандатите на г-н Vladimír BAJAN и г-н Peter CHUDÍK се освободиха две места за членове на Комитета на регионите.

               (3)

               След изтичането на мандата на г-н Radoslav ČUHA се освободи едно място за заместник-член на Комитета на регионите.

               (4)

               С назначаването на г-н Ján FERENČÁK за член на Комитета на регионите се освободи едно място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначават се в Комитета на регионите за остатъка от мандата, а именно до 25 януари 2020 г.:

               а)

               за членове:

                           —

                           г-н Ján FERENČÁK, Mayor of Kežmarok,

                           —

                           г-н Miloslav REPASKÝ, Member of the regional parliament of the Prešov Self-Governing Region,

               б)

               за заместник-членове:

                           —

                           г-н Ľuboš TOMKO, Mayor of Stará Ľubovňa,

                           —

                           г-н Miroslav BENKO, Member of the regional parliament of the Prešov Self-Governing Region.

         Член 2
   Настоящото решение влиза в сила в деня на приемането му.

      Съставено в Брюксел на 17 февруари 2017 година.

            За Съвета

            Председател

         E. BARTOLO

      (1)  Решение (ЕС) 2015/116 на Съвета от 26 януари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 20, 27.1.2015 г., стр. 42).

      (2)  Решение (ЕС) 2015/190 на Съвета от 5 февруари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 31, 7.2.2015 г., стр. 25).

      (3)  Решение (ЕС) 2015/994 на Съвета от 23 юни 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 159, 25.6.2015 г., стр. 70).


title: Решение на Съвета от 22 март 2010 година за назначаване на членове и заместник-членове от Полша в Консултативния комитет за безопасност и здраве на работното място

text:
               1.4.2010

               BG

               Официален вестник на Европейския съюз

               C 87/11

         РЕШЕНИЕ НА СЪВЕТА
   от 22 март 2010 година
   за назначаване на членове и заместник-членове от Полша в Консултативния комитет за безопасност и здраве на работното място
   2010/C 87/04
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Решение 2003/С 218/01 на Съвета от 22 юли 2003 г. за създаване на Консултативен комитет за безопасност и здраве на работното място (1), и по-специално член 3 от него,
   като взе предвид списъка на кандидатите, представен на Съвета от правителствата на държавите-членки,
   като има предвид, че:

               (1)

               С решението си от 16 февруари 2010 г. (2) Съветът назначи членовете и заместник-членовете на Консултативния комитет за безопасност и здраве на работното място за периода от 1 март 2010 г. до 28 февруари 2013 г., с изключение на определени членове и заместник-членове, между които членовете и заместник-членовете от Полша за организациите на работниците и организациите на работодателите.

               (2)

               Правителството на Полша представи кандидатури за освободените места,

         РЕШИ:
   Член единствен
   Назначават се за членове и заместник-членове на Консултативния комитет за безопасност и здраве на работното място за срок до 28 февруари 2013 г.:

               I.

                  Представители на организациите на работниците

                           Член

                           Заместник-членове

                           Г-жа Iwona PAWLACZYK

                           Г-н Mariusz ŁUSZCZYK
                           Г-н Andrzej SZCZEPANIAK

               II.

                  Представители на организациите на работодателите

                           Член

                           Заместник-членове

                           Г-н Zbigniew ŻUREK

                           Г-н Jacek MĘCINA
                           Г-н Marek KOŁODZIEJSKI

      Съставено в Брюксел на 22 март 2010 година.

            За Съвета

            Председател

         M. Á. MORATINOS

      (1)  ОВ C 218, 13.9.2003 г., стр. 1.

      (2)  Все още непубликувано в Официален вестник.


title: Решение на Изпълнителния комитет от 21 април 1998 година относно обмена на статистически данни за издаваните визи (SCH/Com-ex (98)12)

text:
Важна правна забележка

|

41998D0012

Официален вестник n° L 239 , 22/09/2000 стр. 0196 - 0196 специално чешко издание глава 19 том 02 стр. 163  - 163 специално испанско издание глава 19 том 02 стр. 163  - 163 специално унгарско издание глава 19 том 02 стр. 163  - 163 специално литвийско издание глава 19 том 02 стр. 163  - 163 LV.ES глава 19 том 02 стр. 163  - 163 MT.ES глава 19 том 02 стр. 163  - 163 PL.ES глава 19 том 02 стр. 163  - 163 SK.ES глава 19 том 02 стр. 163  - 163 специално словенско издание глава 19 том 02 стр. 163  - 163

		19980421Решение на Изпълнителния комитетот 21 април 1998 годинаотносно обмена на статистически данни за издаваните визи(SCH/Com-ex (98)12)ИЗПЪЛНИТЕЛНИЯТ КОМИТЕТ,като взе предвид член 9 от Конвенцията за прилагане на Споразумението от Шенген,като взе предвид член 16 от споменатата по-горе конвенция,като има предвид, че обменът на местно равнище на статистическа информация за визите, които са издадени и които са официално отхвърлени, ще позволи на различните представителства да вникнат в същината на общите тенденции при молбите за визи от страните в тяхната юрисдикция, и по отношение на всякакви възможни прехвърляния на молбите от една действаща мисия на шенгенските партньори към друга;като има предвид, че гореспоменатите прегледи ще дадат възможност за сътрудничество на местно равнище между консулствата с цел изследване на причините за всички наблюдавани тенденции, по-специално по отношение на купуването на визи, за да направят практически изводи и според случая да отправят необходимите препоръки към съответните си национални органи;като взе предвид голямата административна тежест, с която се натоварват дипломатическите мисии и консулските служби в резултат на задължението ежемесечно да обменят статистическа информация относно визи за кратък престой, които са издадени и които са официално отхвърлени, както се изисква в забележка SCH/II (95)50 rev. 2 от работна група II към централната група;като има предвид, от друга страна, че ежемесечният обмен на местно равнище на статистическа информация за издаването на визи с ограничена териториална валидност следва да продължава да се осъществява на ежемесечна основа, предвид факта, че такива визи следва да се издават само в изключителни случаи,РЕШИ:1. Всяко тримесечие следва да се обменя статистическа информация за визи, които са издадени и официално отхвърлени, за транзитни визи и за летищни транзитни визи.2. Без да се засягат задълженията, които произтичат от член 16 от Конвенцията от Шенген и разяснени в приложение 14 от Общите консулски инструкции, съгласно които шенгенските държави следва да обменят всички данни, които се отнасят до издаването на визи с ограничена териториална валидност в рамките на период от 72 часа, с настоящото решение горещо се напомня на шенгенските дипломатически мисии и консулски служби за тяхното задължение (SCH/Com-ex decl. 4) всеки месец взаимно да обменят статистическа информация относно визите с ограничена териториална валидност, които са издадени през предходния месец, и да предават тази статистическа информация до своите съответни централни органи.3. Глава VIII от Общите консулски инструкции следва да бъде допълнена в съответствие с настоящото решение [*].Съставено в Брюксел на 21 април 1998 година.ПредседателJ. Vande Lanotte[*] Виж документ SCH/Com-ex(99)13.--------------------------------------------------


title: Решение на Съвета от 15 юли 2013 година за назначаване на един член на управителния съвет на Европейската агенция по химикали

text:
               18.7.2013

               BG

               Официален вестник на Европейския съюз

               C 204/12

         РЕШЕНИЕ НА СЪВЕТА
   от 15 юли 2013 година
   за назначаване на един член на управителния съвет на Европейската агенция по химикали
   2013/C 204/06
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали (1), и по-специално член 79 от него,
   като има предвид, че:

               (1)

               Регламент (ЕО) № 1907/2006 предвижда, че Съветът назначава за членове на управителния съвет на Европейската агенция по химикали („управителния съвет“) по един представител от всяка държава-членка.

               (2)

               С Решение от 17 май 2011 г. (2) Съветът назначи 15 членове на управителния съвет.

               (3)

               С Решение от 9 март 2012 г. (3) Съветът назначи г-н Paulo Guilherme DA SILVA LEMOS за член на управителния съвет.

               (4)

               Правителството на Португалия информира Съвета за своето намерение да замени португалския представител в управителния съвет и номинира нов представител, който следва да бъде назначен за периода до 31 май 2015 г.,

         ПРИЕ НАСТОЯЩОТО РЕШЕНИЕ:
   Член 1
   Г-жа Ana Teresa PINHEIRO DOS SANTOS DIOGO PEREZ, гражданка на Португалия, родена на 3 декември 1966 г., се назначава за член на управителния съвет на Европейската агенция по химикали на мястото на г-н Paulo Guilherme DA SILVA LEMOS за периода от 15 юли 2013 до 31 май 2015 г.
   Член 2
   Настоящото решение влиза в сила в деня на приемането му.

      Съставено в Брюксел на 15 юли 2013 година.

            За Съвета

            Председател

         V. JUKNA

      (1)  ОВ L 396, 30.12.2006 г., стр. 1.

      (2)  ОВ C 151, 21.5.2011 г., стр. 1.

      (3)  ОВ C 74, 13.3.2012 г., стр. 7.


title: 2011/673/ЕС: Решение на Съвета от 10 октомври 2011 година за назначаване на член от Германия в Европейския икономически и социален комитет

text:
               13.10.2011

               BG

               Официален вестник на Европейския съюз

               L 268/16

         РЕШЕНИЕ НА СЪВЕТА
   от 10 октомври 2011 година
   за назначаване на член от Германия в Европейския икономически и социален комитет
   (2011/673/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 302 от него,
   като взе предвид предложението на правителството на Германия,
   като взе предвид становището на Европейската комисия,
   като има предвид, че:

               (1)

               На 13 септември 2010 г. Съветът прие Решение 2010/570/ЕС, Евратом за назначаване на членовете на Европейския икономически и социален комитет за периода от 21 септември 2010 г. до 20 септември 2015 г. (1)

               (2)

               След изтичането на мандата на г-н Thomas ILKA се освободи едно място за член на Европейския икономически и социален комитет,

         ПРИЕ НАСТОЯЩОТО РЕШЕНИЕ:
   Член 1
   Д-р Sabine HEPPERLE, Leiterin der Vertretung des DIHK bei der EU, се назначава за член на Европейския икономически и социален комитет за остатъка от мандата, а именно до 20 септември 2015 г.
   Член 2
   Настоящото решение влиза в сила в деня на приемането му.

      Съставено в Люксембург на 10 октомври 2011 година.

            За Съвета

            Председател

         A. KRASZEWSKI

      (1)  ОВ L 251, 25.9.2010 г., стр. 8.


title: Pешение на представителите на Правителствата на Държавите-Членки, заседаващи в рамките на Съвета от 28 април 2004 година относно привилегиите и имунитетите, предоставени на ATHENA

text:
Важна правна забележка

|

42004D0582

Официален вестник n° L 261 , 06/08/2004 стр. 0014 - 0014 Официален вестник n° L 261 , 06/08/2004 стр. 0125 - 0129

		20040428Pешение на представителите на Правителствата на Държавите-Членки, заседаващи в рамките на Съветаот 28 април 2004 годинаотносно привилегиите и имунитетите, предоставени на ATHENA(2004/582/ЕО)ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ, ЗАСЕДАВАЩИ В РАМКИТЕ НА СЪВЕТА НА ЕВРОПЕЙСКИЯ СЪЮЗ,като взеха предвид Договора за Европейския съюз, и по-специално дял V от него,като имат предвид, че:(1) ATHENA е механизмът, създаден с Решение 2004/197/ОВППС на Съвета [1], за да администрира финансирането на общите разходи на операциите на Европейския съюз с военни и отбранителни последици. Необходими са определени привилегии и имунитети за улесняване на правилното функциониране на ATHENA единствено в интерес на Европейския съюз и държавите-членки.(2) По отношение на облагането с данъци държавите-членки считат, че ATHENA отговаря на условията за освобождаване от данъци съгласно член 15, параграф 10 от Шеста директива 77/388/ЕИО на Съвета от 17 май 1977 г. за хармонизиране на законодателствата на държавите-членки относно данъците върху оборота – обща система на данъка върху добавената стойност: единна данъчна основа [2] и съгласно член 23, параграф 1 от Директива 92/12/ЕИО на Съвета от 25 февруари 1992 г. относно общия режим за продукти, подлежащи на облагане с акциз, и държането, движението и мониторинга на такива продукти [3],РЕШИ:Член 1Имуществото, средствата и активите, които принадлежат на ATHENA или се администрират от нея от името на държавите-членки и които са разположени на територията на държава-членка и са в нечие владение, се ползват с имунитет по отношение на обиск, изземване, реквизиция, конфискация или всяка друга форма на ограничение от административен или правен характер.Член 2Архивите на ATHENA са неприкосновени.Член 31. В рамките на официалните ѝ дейности, активите, приходите и всяка друга собственост на ATHENA или администрирана от нея от името на държава-членка са освободени от всякакви преки данъци.2. Покупките или придобиванията, извършени от АТЕНА, са освободени от всички непреки данъци, включени в цената на движима и недвижима собственост и услуги, закупени за служебно ползване и представляващи значителен разход. Освобождаването може да бъде предоставено посредством възстановяване или ремисия.3. За данъци, които представляват начисления за комунални услуги, не се предвижда освобождаване.Член 4Държавите-членки позволяват свободна комуникация на ATHENA без необходимост от разрешения за всяко служебно ползване, и защитават правото ѝ на такава. ATHENA е упълномощена да използва кодове и да изпраща и получава служебна кореспонденция и друга служебна информация по поща или в запечатани чували, за които важат същите привилегии и имунитети, както за куриерски и дипломатически чували.Член 5Прилагат се членове от 1 до 4, освен ако специалният комитет на ATHENA не се е отказал изрично от привилегията или имунитета в даден конкретен случай.Член 6Настоящото решение влиза в сила на 1 ноември 2004 г., при условие че до тази дата всички държави-членки са уведомили генералния секретариат на Съвета, че са приключили необходимите процедури за окончателното или временното прилагане на настоящото решение в съответните им национални правни системи.Член 7Настоящото решение се публикува в Официален вестник на Европейския съюз.Hecho en Bruselas, el veintiocho de abril de 2004.Udfærdiget i Bruxelles den otteogtyvende april to tusind og fire.Geschehen zu Brüssel am achtundzwanzigsten April zweitausendundvier.Έγινε στις Βρυξέλλες, στις είκοσι οκτώ Απριλίου δύο χιλιάδες τέσσερα.Done at Brussels on the twenty-eighth day of April in the year two thousand and four.Fait à Bruxelles, le vingt-huit avril deux mille quatre.Fatto a Bruxelles, addì ventotto aprile duemilaquattro.Gedaan te Brussel, de achtentwintigste april, tweeduizendvier.Feito em Bruxelas, em vinte e oito de Abril de dois mil e quatro.Tehty Brysselissä kahdentenakymmenentenäkahdeksantena päivänä huhtikuuta vuonna kaksituhattaneljä.Som skedde i Bryssel den tjugoåttonde april tjugohundrafyra.Pour le gouvernement du Royaume de BelgiqueVoor de Regering van het Koninkrijk België+++++ TIFF +++++Für die Regierung des Königreichs Belgien+++++ TIFF +++++For regeringen for Kongeriget Danmark+++++ TIFF +++++Für die Regierung der Bundesrepublik Deutschland+++++ TIFF +++++Για την Κυβέρνηση της Ελληνικής Δημοκρατίας+++++ TIFF +++++Por el Gobieno del Reino de España+++++ TIFF +++++Pour le gouvernement de la République françaiseThar ceann Rialtas na hÉireann+++++ TIFF +++++For the Government of Ireland+++++ TIFF +++++Per il Governo della Repubblica italiana+++++ TIFF +++++Pour le gouvernement du Grand-Duché de Luxembourg+++++ TIFF +++++Voor de Regering van het Koninkrĳk der Nederlanden+++++ TIFF +++++Für die Regierung der Republik Österreich+++++ TIFF +++++Pelo Governo da República PortuguesaSuomen hallituksen puolesta+++++ TIFF +++++På finska regeringens vägnar+++++ TIFF +++++På svenska regeringens vägnar+++++ TIFF +++++For the Government of the United Kingdom of Great Britain and Northern Ireland[1] ОВ L 63, 28.2.2004 г., стр. 68.[2] ОВ L 145, 13.6.1977 г., стр. 1. Директива, последно изменена с Регламент (ЕО) № 290/2004 на Комисията (ОВ L 50, 20.2.2004 г., стр. 5).[3] ОВ L 76, 23.3.1992 г., стр. 1. Директива, последно изменена с Регламент (ЕО) № 807/2003 (ОВ L 122, 16.5.2003 г., стр. 36).--------------------------------------------------


title: Решение на Съвета от 27 май 1999 година за подобряване на обмена на информация за борба срещу подправени пътни документи

text:
Важна правна забележка

|

32000D0261

Официален вестник n° L 081 , 01/04/2000 стр. 0001 - 0003 специално чешко издание глава 19 том 01 стр. 175  - 177 специално испанско издание глава 19 том 01 стр. 175  - 177 специално унгарско издание глава 19 том 01 стр. 175  - 177 специално литвийско издание глава 19 том 01 стр. 175  - 177 LV.ES глава 19 том 01 стр. 175  - 177 MT.ES глава 19 том 01 стр. 175  - 177 PL.ES глава 19 том 01 стр. 175  - 177 SK.ES глава 19 том 01 стр. 175  - 177 специално словенско издание глава 19 том 01 стр. 175  - 177

		19990527Решение на Съветаот 27 май 1999 годиназа подобряване на обмена на информация за борба срещу подправени пътни документи(2000/261/ПВР)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за Европейския съюз, и по-специално член 34, параграф 2, буква в) от него,като взе предвид инициативата на Федерална република Германия [1],като взе предвид становището на Европейския парламент [2];като има предвид, че:(1) Броят на подправените пътни документи застрашително нараства.(2) Със Съвместно действие на Съвета от 3 декември 1998 г. бе създадена система за архивиране и предаване на електронни изображения (FADO) [3].(3) Подобреният обмен на информация за подправените пътни документи дава възможност за ограничаване на подправянето на документи и по този начин ефективно допринася в борбата с престъпността и незаконния трафик на хора.(4) Стандартизираното събиране на информация улеснява и ускорява наказателните производства.(5) Настоящото решение не засяга правомощията на държавите-членки по отношение на признаването на паспорти, пътни документи, визи и други документи за самоличност,РЕШИ:Член 11. За подобряване обмена на информация между държавите-членки във връзка с фалшиви документи се използва система за докладване при откриване на подправени пътнически документи. Нейната цел е:а) да се улесни разпознаването на подправените документи при оглед, иб) да се подобри ефективността при издирването на откраднати пътни документи, като се отдава.2. Обменът на информация не включва лични данни.Член 21. При предаване на информация по член 1 се използва образецът формуляр, който е даден в приложение I.2. Централното звено на всяка държава-членка обменя информацията непосредствено и своевременно с централните звена на всяка от другите държави-членки. То нотифицира и генералния секретар на Съвета.Член 31. С цел единното събиране на информация, която може да се окаже необходима при последващо, свързано с подправка на документи наказателно производство, държавите-членки използват въпросника от приложение II, доколкото е възможно.2. Необходимите за наказателните производства данни по параграф 1 се съобщават на другите държави-членки в съответствие с националното право и международните конвенции.Член 4Настоящото решение влиза в сила три месеца след публикуването му в Официален вестник.Съставено в Брюксел на 27 март 2000 година.За СъветаПредседателF. Gomes[1] ОВ С 176, 22.6.1999 г., стр. 1.[2] Становище от 19 ноември 1999 г. (все още непубликувано в Официален вестник).[3] ОВ L 333, 9.12.1998 г., стр. 4.--------------------------------------------------19990527ПРИЛОЖЕНИЕ I+++++ TIFF +++++--------------------------------------------------19990527ПРИЛОЖЕНИЕ IIВЪПРОСНИКза наблюдение на лица, които използват фалшиви документи, във връзка с аd hoc информация от държави-членки на ЕС за случаи на подправени пътнически документи1. Данни, които са свързани с лицето, което използва документа(необходими за последващ разпит, призоваване и т.н.):Име, собствено име, друго име/псевдоним/прякор, дата на раждане, месторождение, пол, гражданство, адрес.2. Информация за маршрута и причините за ползването на фалшивия документ3. Информация за лицето, което е подправило/създало фалшивия документ/дилъра/организацията3.1. Кога, къде [1] и от кого [2] е получен фалшивият документ?3.2. Кога и къде [1] е бил осъществен първият контакт?3.3. Какви условия трябваше да изпълните за получаване на документа?(паспортни снимки, подписи, депозит, и т.н.)3.4. Кога, как и къде [1]ви беше предаден документът? Беше ли уговорено място на срещата?3.5. Каква беше цената на фалшивия документ?3.6. Кога, как и къде [1] бяха предадени парите?3.7. В каква степен участваха трети лица? Кои?Бяха ли въвлечени други известни на вас лица? Посредници? [2]3.8. Кой е [2] фалшификаторът и къде [1] е изготвен фалшивият документ?3.9. Имахте ли възможност да получите и други документи (фалшификати)?3.10. Кой [2] освен вас е получил подобни фалшиви документи?3.11. Къде [1]се намират истинските ви документи? (ако са предадени на друго лице, например трафикант [2], дайте точни данни за паспорта, включително номер на паспорта)3.12. Можете ли да дадете друга важна информация?[1] Ако посочвате място, моля дайте следната информация: държава, град, сграда, апартамент, офис, жп гара, ресторант, друго място, превозно средство, точно наименование и/или описание.[2] Лични данни, име, собствено име, друго име/псевдоним/прякор, дата на раждане, пол, гражданство и друга информация, например описание на лицето, видима възраст, ръст, тегло, цвят на косата, особени белези, език, адрес, телефонни номера, превозни средства (марка, цвят, номер, особени белези).--------------------------------------------------


title: 2012/386/ЕС: Решение на Европейската централна банка от 3 юли 2012 година за изменение на Решение ЕЦБ/2011/25 относно допълнителни временни мерки по отношение на операции по рефинансиране на Евросистемата и допустимост на обезпечения (ЕЦБ/2012/12)

text:
               14.7.2012

               BG

               Официален вестник на Европейския съюз

               L 186/38

         РЕШЕНИЕ НА ЕВРОПЕЙСКАТА ЦЕНТРАЛНА БАНКА
   от 3 юли 2012 година
   за изменение на Решение ЕЦБ/2011/25 относно допълнителни временни мерки по отношение на операции по рефинансиране на Евросистемата и допустимост на обезпечения
   (ЕЦБ/2012/12)
   (2012/386/ЕС)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за функционирането на Европейския съюз, и по-специално член 127, параграф 2, първо тире от него,
   като взе предвид Устава на Европейската система на централните банки и на Европейската централна банка, и по-специално член 3.1, първо тире и член 18.2 от него,
   като има предвид, че:

               (1)

               Съгласно член 18.1 от Устава на Европейската система на централните банки и на Европейската централна банка Европейската централна банка (ЕЦБ) и националните централни банки на държавите-членки, чиято валута е еврото (наричани по-долу „НЦБ“), могат да осъществяват кредитни операции с кредитните институции и други участници на пазара, при които предоставянето на заеми се основава на адекватни обезпечения. Критериите за определяне на допустимостта на обезпечения за целите на операциите по паричната политика на Евросистемата са установени в приложение I към Насоки ЕЦБ/2011/14 от 20 септември 2011 г. относно инструментите и процедурите на паричната политика на Евросистемата (1).

               (2)

               Управителният съвет на ЕЦБ счита за необходимо да преразгледа изключението от забраната за тесни връзки, установено в раздел 6.2.3.2 от приложение I към Насоки ЕЦБ/2011/14 по отношение на държавно гарантирани банкови облигации, емитирани от контрагенти и собствено ползвани от тях като обезпечение.

               (3)

               На контрагенти, участващи в кредитни операции на Евросистемата, следва да бъде позволено да повишават текущите нива на собствено ползване на държавно гарантирани банкови облигации при условие на предварително одобрение на Управителния съвет при извънредни обстоятелства.

               (4)

               Исканията, представени на Управителния съвет за предварително одобрение, е необходимо да бъдат придружени от план за финансиране.

               (5)

               Следователно Решение ЕЦБ/2011/25 от 14 декември 2011 г. относно допълнителни временни мерки по отношение на операции по рефинансиране на Евросистемата и допустимост на обезпечения (2) следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Изменение
   В Решение ЕЦБ/2011/25 се добавя следният член 4б:

      „Член 4б
      Приемане на държавно гарантирани банкови облигации
      1.   Контрагенти, които емитират допустими банкови облигации, гарантирани от субект от публичния сектор от ЕИП, имащ право да налага данъци, не могат да представят такива облигации или подобни облигации, емитирани от тясно свързани лица, като обезпечение за кредитни операции на Евросистемата над номиналната стойност на тези облигации, вече представени като обезпечение в деня, в който настоящото решение влиза в сила.
      2.   В извънредни случаи Управителният съвет може да реши за дерогации от изискването, посочено в параграф 1. Искане за дерогация се придружава от план за финансиране.“

   Член 2
   Влизане в сила
   Настоящото решение влиза в сила в деня на приемането му.

      Съставено във Франкфурт на Майн на 3 юли 2012 година.

            Председател на ЕЦБ

         Mario DRAGHI

      (1)  ОВ L 331, 14.12.2011 г., стр. 1.

      (2)  ОВ L 341, 22.12.2011 г., стр. 65.


title: Решение (ЕС) 2015/1389 на Съвета от 7 май 2015 година за подписване от името на Съюза и на неговите държави членки и за временно прилагане на Протокол за изменение на Споразумението за общо авиационно пространство между Европейския съюз и неговите държави членки и Република Молдова с оглед присъединяването на Република Хърватия към Европейския съюз

text:
               14.8.2015

               BG

               Официален вестник на Европейския съюз

               L 215/1

         РЕШЕНИЕ (ЕС) 2015/1389 НА СЪВЕТА
   от 7 май 2015 година
   за подписване от името на Съюза и на неговите държави членки и за временно прилагане на Протокол за изменение на Споразумението за общо авиационно пространство между Европейския съюз и неговите държави членки и Република Молдова с оглед присъединяването на Република Хърватия към Европейския съюз
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 100, параграф 2 във връзка с член 218, параграф 5 от него,
   като взе предвид Акта за присъединяването на Хърватия, и по-специално член 6, параграф 2, втора алинея от него,
   като взе предвид предложението на Европейската комисия,
   като има предвид, че:

               (1)

               На 14 септември 2012 г. Съветът упълномощи Комисията да започне преговори от името на Съюза, неговите държави членки и Република Хърватия за сключване на Протокол за изменение на Споразумението за общо авиационно пространство между Европейския съюз и неговите държави членки, и Република Молдова (1) с оглед присъединяването на Хърватия към Европейския съюз („протоколът“).

               (2)

               Тези преговори приключиха успешно на 16 септември 2014 г.

               (3)

               Протоколът следва да бъде подписан от името на Съюза и неговите държави членки при условие за сключването му на по-късна дата.

               (4)

               Протоколът следва да се прилага временно,

         ПРИЕ НАСТОЯЩОТО РЕШЕНИЕ:
   Член 1
   Разрешава се подписването от името на Съюза и на неговите държави членки на Протокола за изменение на Споразумението за общо авиационно пространство между Европейския съюз и неговите държави членки и Република Молдова с оглед присъединяването на Хърватия към Европейския съюз, при условие за сключването на посочения протокол.
   Текстът на протокола е приложен към настоящото решение.
   Член 2
   Председателят на Съвета е оправомощен да посочи лицето(лицата), упълномощено(и) да подпише(ат) протокола от името на Съюза и неговите държави членки.
   Член 3
   Протоколът се прилага временно в съответствие с член 3, параграф 2 от него, считано от датата на подписването му от страните (2), до влизането му в сила.
   Член 4
   Настоящото решение влиза в сила в деня на приемането му.

      Съставено в Брюксел на 7 май 2015 година.

            За Съвета

            Председател

         E. RINKĒVIČS

      (1)  Текстът на споразумението е публикуван в ОВ L 292, 20.10.2012 г., стр. 3.

      (2)  Датата, от която протоколът ще бъде временно прилаган, ще бъде публикувана в Официален вестник на Европейския съюз от генералния секретариат на Съвета.


title: 2009/952/ЕС: Решение на Комисията от 14 декември 2009 година за изменение на Решение 2008/855/ЕО относно мерките за контрол на здравето на животните, свързани с класическа чума по свинете в някои държави-членки (нотифицирано под номер C(2009) 9909) (Текст от значение за ЕИП)

text:
               15.12.2009

               BG

               Официален вестник на Европейския съюз

               L 328/76

      РЕШЕНИЕ НА КОМИСИЯТА

   от 14 декември 2009 година
   за изменение на Решение 2008/855/ЕО относно мерките за контрол на здравето на животните, свързани с класическа чума по свинете в някои държави-членки
   (нотифицирано под номер C(2009) 9909)
   (текст от значение за ЕИП)
   (2009/952/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (1), и по-специално член 9, параграф 4 от нея,
   като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с някои живи животни и продукти с оглед завършване изграждането на вътрешния пазар (2), и по-специално член 10, параграф 4 от нея,
   като имат предвид, че:

               (1)

               С Решение 2008/855/ЕО на Комисията (3) се установяват определени мерки за контрол, които се прилагат във връзка с класическата чума по свинете в държавите-членки или регионите от тях, определени в приложението към посоченото решение.

               (2)

               В член 7 от Решение 2008/855/ЕО се предвижда, че пратки от прясно свинско месо от стопанства, разположени в области, изброени в част III от приложението към посоченото решение, както и месни заготовки и месни продукти, които са произведени от такова месо или съдържат такова месо, не се изпращат до други държави-членки от страна на съответните държави-членки с такива области.

               (3)

               Решение 2008/855/ЕО се прилага до 31 декември 2009 г. С оглед на ситуацията във връзка с болестта в някои области в България, Германия, Франция, Унгария и Словакия е целесъобразно периодът на прилагане на посоченото решение да бъде удължен до 31 декември 2011 г.

               (4)

               С цел предотвратяване на разпространението на класическа чума по свинете от Румъния към други държави-членки бе прието Решение 2006/779/ЕО на Комисията от 14 ноември 2006 г. относно временни мерки за контрол на здравето на животните по отношение на класическата чума по свинете в Румъния (4). Посоченото решение се прилага до 31 декември 2009 г.

               (5)

               Румъния предостави на Комисията информация, която показва съществено подобрение на ситуацията във връзка с класическата чума по свинете на нейна територия. С оглед на наличните данни обаче допълнителните мерки за контрол на здравето на животните, свързани с класическа чума по свинете, следва да продължат да се прилагат в Румъния. Поради това е целесъобразно Румъния да бъде включена в част III от приложението към Решение 2008/855/ЕО. Включването на Румъния в част III от приложението към Решение 2008/855/ЕО следва да бъде преразгледано с оглед на резултатите от инспекция на Съюза, която да бъде проведена в Румъния през първата половина на 2010 г.

               (6)

               За да се гарантира безопасността на прясното свинско месо и на месните заготовки и месните продукти, произведени от прясно месо или съдържащи прясно месо, които се вкарват в областите, изброени в част III от приложението към Решение 2008/855/ЕО, от области, които не са изброени в посочената част, следва предприятията, които произвеждат, складират и преработват такива стоки, да бъдат одобрени от компетентния орган и Комисията да бъде уведомена за тях. Освен това производството, складирането и преработката на такова месо и месни продукти или заготовки следва да се осъществяват отделно от същите процеси, осъществявани по отношение на други продукти, произведени от месо или съдържащи месо от стопанства, разположени в областите, изброени в част III от приложението към посоченото решение.

               (7)

               За да се гарантира проследимостта на прясното свинско месо и на месните заготовки и месните продукти, произведени от прясно месо или съдържащи такова месо, които са вкарвани в областите, изброени в част III от приложението към Решение 2008/855/ЕО, от области, които не са изброени в посочената част, месото и месните продукти и заготовки следва да бъдат съответно маркирани. Поради това прясното свинско месо следва да бъде маркирано със здравната маркировка, предвидена в раздел I, глава III от приложение I към Регламент (ЕО) № 854/2004 на Европейския парламент и на Съвета от 29 април 2004 г. за определяне на специфичните правила за организирането на официален контрол върху продуктите от животински произход, предназначени за човешка консумация (5). Месните заготовки и месните продукти, които съдържат такова свинско месо, следва да бъдат маркирани с идентификационната маркировка, предвидена в раздел I от приложение II към Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (6).

               (8)

               Решение 2008/855/ЕО следва да бъде съответно изменено.

               (9)

               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩОТО РЕШЕНИЕ:
   Член 1
   Решение 2008/855/ЕО се изменя, както следва:

               1.

               Вмъква се следният член 8а:
               „Член 8а
               Изпращане на прясно свинско месо и на месни заготовки и месни продукти, които са произведени от такова месо или които съдържат такова месо, от области, разположени извън областите, изброени в част III от приложението, до други държави-членки
               1.   Съответните държави-членки с области, изброени в част III от приложението, могат да разрешат изпращането до други държави-членки на прясно свинско месо от свине от стопанства, разположени извън изброените в част III от приложението области, както и на месни заготовки и месни продукти, които са произведени от такова свинско месо или съдържат такова месо, ако месото, месните заготовки и месните продукти са произведени, складирани и преработени в предприятия:

                           а)

                           които са одобрени за тази цел от компетентния орган и за които Комисията е официално уведомена;

                           б)

                           в които производството, складирането и преработката се осъществяват отделно от други продукти, които са произведени от месо или съдържат месо от стопанства, разположени в областите, изброени в част III от приложението.

                     2.   Прясното свинско месо, упоменато в параграф 1, се маркира в съответствие с предвиденото в раздел I, глава III от приложение I към Регламент (ЕО) № 854/2004.
               Месните заготовки и месните продукти, упоменати в параграф 1, се маркират в съответствие с предвиденото в раздел I от приложение II към Регламент (ЕО) № 853/2004.“

               2.

               В член 15 датата „31 декември 2009 г.“ се заменя с датата „31 декември 2011 г.“.

               3.

               В част III от приложението се вмъква следният текст:
               „Румъния

               Цялата територия на Румъния.“

         Член 2
   Член 1, точка 3 се прилага от 1 януари 2010 г.
   Член 3
   Адресати на настоящото решение са държавите-членки.

      Съставено в Брюксел на 14 декември 2009 година.

            За Комисията

         Androulla VASSILIOU

            Член на Комисията

      (1)  ОВ L 395, 30.12.1989 г., стр. 13.

      (2)  ОВ L 224, 18.8.1990 г., стр. 29.

      (3)  ОВ L 302, 13.11.2008 г., стр. 19.

      (4)  ОВ L 314, 15.11.2006 г., стр. 48.

      (5)  ОВ L 139, 30.4.2004 г., стр. 206.

      (6)  ОВ L 139, 30.4.2004 г., стр. 55.


title: Решение 2009/935/ПВР на Съвета от 30 ноември 2009 година за определяне на списъка на третите държави и организации, с които Европол сключва споразумения

text:
               11.12.2009

               BG

               Официален вестник на Европейския съюз

               L 325/12

      РЕШЕНИЕ 2009/935/ПВР НА СЪВЕТА

   от 30 ноември 2009 година
   за определяне на списъка на третите държави и организации, с които Европол сключва споразумения
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Решение 2009/371/ПВР на Съвета от 6 април 2009 г. за създаване на Европейска полицейска служба (Европол) (1) („Решението за Европол“), и по-специално член 26, параграф 1, буква а) от него,
   като взе предвид Решение 2009/934/ПВР на Съвета от 30 ноември 2009 г. за приемане на правилата за прилагане, регламентиращи отношенията на Европол с партньорите му, включително обмена на лични данни и класифицирана информация (2), и по-специално членове 5 и 6 от него,
   като взе предвид становището на Европейския парламент,
   като има предвид, че:

               (1)

               Съветът, с квалифицирано мнозинство, след консултация с Европейския парламент, определя списък на третите държави и организации, посочени в член 23, параграф 1 от Решението за Европол, с които Европол сключва споразумения.

               (2)

               Списъкът се изготвя от управителния съвет.

               (3)

               Желателно е да се предвиди процедура, определяща начина, по който допълнителни трети държави и организации могат да бъдат добавяни към списъка на третите държави и организации, с които Европол сключва споразумения,

         РЕШИ:
   Член 1
   1.   В съответствие с член 23, параграф 2 от Решението за Европол, Европол сключва споразумения с третите държави и организации, включени в списъка в приложението към настоящото решение. Европол може да започне процедура за сключване на споразумение веднага след включването в списъка на третата държава или организация. Европол се стреми към сключване на споразумение за сътрудничество с тези трети държави и организации, което да позволява обмен на лични данни, освен ако управителният съвет не реши друго.
   2.   Европол степенува по важност сключването на споразумения за сътрудничество с трети държави и организации, включени в списъка, като взема предвид оперативните потребности на Европол и наличните човешки и финансови ресурси. Управителният съвет може да даде на директора всякакви допълнителни указания, които счете за необходими, по отношение на преговорите по конкретно споразумение.
   3.   Директорът редовно информира управителния съвет за състоянието на текущите преговори с трети страни и на всеки шест месеца представя доклад за напредъка.
   Член 2
   1.   Член на управителния съвет или Европол може да предложи към списъка да се добави нова трета държава или организация. В такъв случай се посочва оперативната необходимост от сключване на споразумение за сътрудничество със съответната трета държава или организация.
   2.   Управителният съвет решава дали да предложи на Съвета да добави тази трета държава или организация към списъка.
   3.   Съветът взема решение за добавянето на нова трета държава или организация към списъка чрез изменение на приложението към настоящото решение.
   Член 3
   Настоящото решение влиза в сила на 1 януари 2010 г.
   Член 4
   Настоящото решение се публикува в Официален вестник на Европейския съюз.

      Съставено в Брюксел на 30 ноември 2009 година.

            За Съвета

            Председател

         B. ASK

      (1)  ОВ L 121, 15.5.2009 г., стр. 37.

      (2)  Вж. страница 6 от настоящия брой на Официален вестник.

      ПРИЛОЖЕНИЕ
      Списък на третите държави и организациите, с които Европол сключва споразумения

                  1.

                  Трети държави (по азбучен ред):

                              —

                              Австралия

                              —

                              Албания

                              —

                              бивша югославска република Македония (БЮРМ)

                              —

                              Боливия

                              —

                              Босна и Херцеговина

                              —

                              Израел

                              —

                              Индия

                              —

                              Исландия

                              —

                              Канада

                              —

                              Китай

                              —

                              Колумбия

                              —

                              Лихтенщайн

                              —

                              Мароко

                              —

                              Молдова

                              —

                              Монако

                              —

                              Норвегия

                              —

                              Перу

                              —

                              Руска федерация

                              —

                              Съединени американски щати

                              —

                              Сърбия

                              —

                              Турция

                              —

                              Украйна

                              —

                              Хърватия

                              —

                              Черна гора

                              —

                              Швейцария

                  2.

                  Организации (по азбучен ред):

                              —

                              Международна организация на криминалната полиция — Интерпол

                              —

                              Служба на ООН по наркотиците и престъпността (UNODC)

                              —

                              Световна митническа организация


title: 2009/441/ЕО: Решение на Съвета от 25 май 2009 година за назначаване на член от Италия в Комитета на регионите

text:
               11.6.2009

               BG

               Официален вестник на Европейския съюз

               L 148/17

      РЕШЕНИЕ НА СЪВЕТА

   от 25 май 2009 година
   за назначаване на член от Италия в Комитета на регионите
   (2009/441/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 263 от него,
   като взе предвид предложението на правителството на Италия,
   като има предвид че:

               (1)

               На 24 януари 2006 г. Съветът прие Решение 2006/116/ЕО относно назначаването на членове и заместник-членове на Комитета на регионите за периода от 26 януари 2006 г. до 25 януари 2010 г. (1).

               (2)

               След изтичането на мандата на г-н Renato SORU се освободи едно място за член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначава се за член на Комитета на регионите за остатъка от мандата, а именно до 25 януари 2010 г.:
   Г-н Ugo CAPPELLACCI, Presidente della Regione Sardegna.
   Член 2
   Настоящото решение поражда действие от деня на приемането му.

      Съставено в Брюксел на 25 май 2009 година.

            За Съвета

            Председател

         J. ŠEBESTA

      (1)  ОВ L 56, 25.2.2006 г., стр. 75.


title: Решение на Съвета от 13 декември 1993 година относно сключването на Споразумение под формата на размяна на писма между Европейската икономическа общност и Кралство Норвегия относно някои договорености в областта на земеделието

text:
Важна правна забележка

|

31993D0737

Официален вестник n° L 346 , 31/12/1993 стр. 0017 - 0017 специално чешко издание глава 02 том 05 стр. 143  - 143 специално испанско издание глава 02 том 05 стр. 143  - 143 специално унгарско издание глава 02 том 05 стр. 143  - 143 специално литвийско издание глава 02 том 05 стр. 143  - 143 LV.ES глава 02 том 05 стр. 143  - 143 MT.ES глава 02 том 05 стр. 143  - 143 PL.ES глава 02 том 05 стр. 143  - 143 SK.ES глава 02 том 05 стр. 143  - 143 специално словенско издание глава 02 том 05 стр. 143  - 143

		19931213Решение на Съветаот 13 декември 1993 годинаотносно сключването на Споразумение под формата на размяна на писма между Европейската икономическа общност и Кралство Норвегия относно някои договорености в областта на земеделието(93/737/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 113, във връзка с член 228, параграф 3, алинея първа от него,като взе предвид предложението на Комисията,като взе предвид становището на Европейския парламент [1],като има предвид, че в рамките на преговорите за Европейското икономическо пространство (ЕИП) стана възможно да се договори Споразумение под формата на размяна на писма между Европейската икономическа общност и Кралство Норвегия относно някои договорености в областта на земеделието;като има предвид, че това споразумение е част от общия сбор на резултатите от преговорите за ЕИП и важен елемент за одобряването от страна на Общността на Споразумението за ЕИП;като има предвид, че това споразумение следва да бъде одобрено,РЕШИ:Член 1Чрез настоящия документ се одобрява от името на Общността Споразумението под формата на размяна на писма между Европейската икономическа общност и Кралство Норвегия относно някои договорености в областта на земеделието.Текстът на споразумението е приложен към Решение 93/239/ЕИО на Съвета от 15 март 1993 г. относно сключването на Споразумения под формата на размени на писма между Европейската икономическа общност, от една страна, и Република Австрия, Република Финландия, Република Исландия, Кралство Норвегия и Кралство Швеция, от друга страна, относно временното прилагане на споразуменията относно някои договорености в областта на земеделието, подписани от споменатите страни в Порто на 2 май 1992 г. [2].Член 2Председателят на Съвета извършва нотифицирането за одобряване на споразумението от страна на Общността [3].Съставено в Брюксел на 13 декември 1993 година.За СъветаПредседателPh. Maystadt[1] ОВ C 305, 23.11.1992 г., стр. 61.[2] ОВ L 109, 1.5.1993 г., стр. 1.[3] ОВ L 346, 31.12.1993 г., стр. 35.--------------------------------------------------


title: 2014/698/ЕС: Решение на Европейския парламент и на Съвета от 25 септември 2014 година за мобилизиране на средства от Европейския фонд за приспособяване към глобализацията в съответствие с точка 13 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (заявление EGF/2014/001 EL/Nutriart от Гърция)

text:
               8.10.2014

               BG

               Официален вестник на Европейския съюз

               L 292/16

         РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
   от 25 септември 2014 година
   за мобилизиране на средства от Европейския фонд за приспособяване към глобализацията в съответствие с точка 13 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (заявление EGF/2014/001 EL/Nutriart от Гърция)

      (2014/698/ЕС)

   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006 (1), и по-специално член 15, параграф 4 от него,
   като взеха предвид Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014–2020 (2), и по-специално член 12 от него,
   като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (3), и по-специално точка 13 от него,
   като взеха предвид предложението на Европейската комисия,
   като имат предвид, че:

               (1)

               Европейският фонд за приспособяване към глобализацията (ЕФПГ) беше създаден с цел подпомагане на съкратени работници и самостоятелно заети лица, чиято дейност е била прекратена в резултат на големи структурни промени в моделите на световната търговия, произтичащи от глобализацията, в резултат на продължаването на световната икономическа и финансова криза, предмет на Регламент (ЕО) № 546/2009 на Европейския парламент и на Съвета (4), или в резултат на нова световна финансова и икономическа криза, и осигуряване на помощ за тяхната повторна интеграция на пазара на труда.

               (2)

               Както е посочено в член 12 от Регламент (ЕС, Евратом) № 1311/2013, ЕФПГ не може да надхвърля максималния годишен размер от 150 милиона евро (по цени от 2011 г.).

               (3)

               На 5 февруари 2014 г. Гърция е подала заявление за мобилизиране на средства от ЕФПГ във връзка със съкращения в предприятието Nutriart S.A и 25 доставчици и производители надолу по веригата: AR.ZIGAS & SIA и 24 самостоятелно заети лица, чиято дейност е прекратена и е била зависима от основното предприятие. Гърция е допълвала заявлението с информация в съответствие с член 8, параграф 3 от Регламент (ЕС) № 1309/2013. Заявлението отговаря на изискванията за определяне на финансовото подпомагане от ЕФПГ, установени в член 13 от Регламент (ЕС) № 1309/2013.

               (4)

               В съответствие с член 6, параграф 2 от Регламент (ЕС) № 1309/2013 Гърция взе решение да предостави персонализирани услуги, съвместно финансирани от ЕФПГ, и на NEET.

               (5)

               Поради това следва да бъдат мобилизирани средства от ЕФПГ за предоставянето на финансово участие в размер на 6 096 000 EUR по подаденото от Гърция заявление,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2014 година се мобилизират средства от Европейския фонд за приспособяване към глобализацията за осигуряване на сумата от 6 096 000 EUR под формата на бюджетни кредити за поети задължения и бюджетни кредити за плащания.
   Член 2
   Настоящото решение се публикува в Официален вестник на Европейския съюз.

      Съставено в Брюксел на 25 септември 2014 година.

            За Европейския парламент

            Председател

         M. SCHULZ

            Председател

            За Съвета

         S. GOZI

      (1)  ОВ L 347, 20.12.2013 г., стр. 855.

      (2)  ОВ L 347, 20.12.2013 г., стр. 884.

      (3)  ОВ C 373, 20.12.2013 г., стр. 1.

      (4)  Регламент (ЕО) № 546/2009 на Европейския парламент и на Съвета от 18 юни 2009 г. за изменение на Регламент (ЕО) № 1927/2006 за създаване на Европейски фонд за приспособяване към глобализацията (ОВ L 167, 29.6.2009 г., стр. 26).


title: Решение (ЕС) 2017/1792 на Съвета от 29 май 2017 година за подписване, от името на Съюза, и временно прилагане на Двустранното споразумение между Европейския съюз и Съединените американски щати относно пруденциалните мерки в областта на застраховането и презастраховането

text:
               6.10.2017

               BG

               Официален вестник на Европейския съюз

               L 258/1

         РЕШЕНИЕ (ЕС) 2017/1792 НА СЪВЕТА
   от 29 май 2017 година
   за подписване, от името на Съюза, и временно прилагане на Двустранното споразумение между Европейския съюз и Съединените американски щати относно пруденциалните мерки в областта на застраховането и презастраховането
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 114 във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               На 21 април 2015 г. Съветът разреши на Комисията да започне преговори със Съединените американски щати по споразумение в областта на презастраховането. Преговорите приключиха успешно с размяна на писма между ръководителите на преговорите на 12 януари 2017 г.

               (2)

               Двустранното споразумение между Европейския съюз и Съединените американски щати относно пруденциалните мерки в областта на застраховането и презастраховането (наричано по-долу „споразумението“) следва да бъде подписано.

               (3)

               За да се позволи създаването на Съвместния комитет по споразумението, който ще осигури средище за обмен на информация между Съюза и Съединените американски щати относно правилното изпълнение на споразумението, както и за да се даде възможност на надзорните органи в Съюза да въведат хармонизираните практики за групов надзор, които вече са възможни съгласно действащата нормативна уредба на Съюза в тази област, членове 4 и 7 от споразумението следва да се прилагат временно до приключване на процедурите, необходими за сключването на споразумението,

         ПРИЕ НАСТОЯЩОТО РЕШЕНИЕ:
   Член 1
   Разрешава се подписването, от името на Съюза, на Двустранното споразумение между Европейския съюз и Съединените американски щати относно пруденциалните мерки в областта на застраховането и презастраховането, при условие за сключването на посоченото споразумение.
   Текстът на споразумението е приложен към настоящото решение.
   Член 2
   Председателят на Съвета е оправомощен да посочи лицето(лицата), упълномощено(упълномощени) да подпише(подпишат) споразумението от името на Съюза.
   Член 3
   Членове 4 и 7 от споразумението се прилагат временно, в съответствие с членове 9 и 10 от него (1), до приключване на процедурите, необходими за сключването на споразумението.
   Член 4
   Комисията представлява Съюза в Съвместния комитет, предвиден в член 7 от споразумението, като преди това изслушва мненията в рамките на Работна група „Финансови услуги“ на Съвета, и информира посочената работна група — когато е целесъобразно и най-малко веднъж годишно — за напредъка в изпълнението на споразумението.
   Член 5
   Позициите, изразявани от името на Съюза, се приемат в съответствие с Договорите и съответно от Съвета съгласно член 16, параграф 1 от Договора за Европейския съюз или член 218, параграф 9 от Договора за функционирането на Европейския съюз.
   Член 6
   Настоящото решение влиза в сила в деня на приемането му.

      Съставено в Брюксел на 29 май 2017 година.

            За Съвета

            Председател

         C. CARDONA

      (1)  Датата, от която споразумението ще бъде прилагано временно, ще бъде публикувана в Официален вестник на Европейския съюз от Генералния секретариат на Съвета.